**Základná škola s materskou školou *Kálnica***



**Školský vzdelávací program**

**pre materskú školu**

**„ Škôlka Bzučalka“**



**Školský vzdelávací program**

**pre materskú školu**

**„ Škôlka Bzučalka“**

Názov školy: **Základná škola s materskou školou Kálnica**

Adresa: **916 31 Kálnica 385**

IČO: **42025737**

Druh školy: **materská škola**

Stupeň vzdelania: **predprimárne vzdelávanie v materskej škole**

Riaditeľ školy: **Mgr. Martina Striežencová**

Kontakt: 0918 030 040

Mail: zskalnica@gmail.com

Web: <https://zskalnica.edupage.org/>

Ďalšie kontakty : Tel. 032/779 88 21

Mail: mskalnica@gmail.com

Web: <https://zskalnica.edupage.org/>

Zriaďovateľ:

Názov: Obec Kálnica

Adresa: 91637 Kálnica 100

Kontakty: tel. 032 779 88 32

Mail: ocu@kalnica.sk

**Ciele výchovy a vzdelávania v materskej škole**

Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v zákone č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania podľa tohto zákona. *Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie v základnej škole a na život v spoločnosti*

**Všeobecné ciele výchovy a vzdelávania v materskej škole sú:**

* Zlepšovať sociálnu aktivitu dieťaťa a napĺňať **potrebu sociálneho kontaktu** s rovesníkmi i s dospelými,
* uľahčiť dieťaťu **plynulú adaptáciu** na zmenené – inštitucionálne, školské prostredie,
* podporiť **vzťah** dieťaťa **k poznávaniu a učeniu**,
* podporovať rozvoj **individuálnych spôsobilostí** dieťaťa,
* sprostredkovať **základy verejnej kultúry** a rozvíjať u dieťaťa dimenzie **školskej spôsobilosti**, aby sa ľahko **adaptovalo** na následné **primárne vzdelávanie**,
* umožniť dieťaťu napĺňať život a učenie prostredníctvom **hry, priamej skúsenosti a aktívneho bádania,**
* uplatňovať a chrániť **práva dieťaťa** v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí,
* identifikovať **deti so špeciálnymi potrebami** a zabezpečiť im všetky podmienky na individuálny rozvoj podľa týchto potrieb,
* zabezpečiť spravodlivú dostupnosť a **rovnosť vo výchove a vzdelávaní**, ako aj dostupnosť **poradenských a ďalších služieb pre všetky deti**,
* získavať **dôveru rodičov** pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečenie blaha a potrieb detí.

**Ciele školského vzdelávacieho programu „Škôlka Bzučalka“:**

* Prostredníctvom výchovno – vzdelávacej činnosti chceme **naučiť deti, aby rozvíjali a kultivovali svoju osobnosť, pripravili sa na celoživotné vzdelávanie.**
* Budeme v deťoch **podporovať osobnostný rozvoj a dbať na individualitu dieťaťa** v oblasti sociálno–emocionálnej, intelektuálnej, telesnej, morálnej, estetickej, rozvíjať schopnosti a zručnosti, utvárať predpoklady na ďalšie vzdelávanie a pripravovať na život v spoločnosti
* V predškolskom veku má výchova a vzdelávanie činnostný a procesuálny charakter. Všeobecné i špecifické ciele smerujú k rozvoju elementárnych základov kľúčových kompetencií.
* Plnenie vlastných výchovno–vzdelávacích cieľov budeme realizovať edukačnými aktivitami s možnosťou ich ďalšieho dotvárania, štruktúrovania a modifikovania vhodnými formami a metódami výchovy a vzdelávania pre materské školy.

**Chceme podporovať a rozvíjať tieto ciele:**

* **vyzdvihovať a podporovať individualitu u detí**
* poskytnúť starším deťom **krúžkovú činnosť**, Anglický jazyk
* obe triedy našej materskej školy sú vybavené **počítačmi a interaktívnou tabuľou**, ktorá nám umožňuje realizáciu edukačných aktivít so zameraním na oboznamovanie s informačno–komunikačnými technológiami, s **detskými edukačnými softvérmi**, ale umožňuje deťom získať potrebnú zručnosť s modernými technológiami
* individuálne sa venovať rozvoju všetkých nezrelých psychických funkcií deťom s odkladom povinnej školskej dochádzky; **dbať na dobrú prípravu a plynulý prechod do základnej školy v spolupráci s pedagogicko-psychologickou poradňou,**
* rozvíjať vyjadrovacie schopnosti detí, bezchybnú výslovnosť, individuálne pristupovať k deťom s poruchami výslovnosti v úzkej **spolupráci s logopédom** a logopedickými cvičeniami realizované popoludní a rozvíjať čitateľskú gramotnosť u detí
* individuálne pristupovať k deťom s rôznymi poruchami v úzkej **spoluprácii so špeciálnou pedagogičkou** sídliacou u nás v základnej škole
* vnímať **kultúrne i historické dedičstvo** a byť vnímavý k tradíciám a kultúrnym hodnotám iných – kultúrne vystúpenia pre rodičov, ale i obyvateľov obce
* realizovať **nadštandardné pohybové aktivity** pre deti, ponúknuť a vytvoriť priestor rôznym športovým činnostiam so zacielením pre zlepšenie vzťahu k športu a celkového somatického vývinu, viesť deti k športu podľa Plánu proti obezite, rozvíjať v deťoch chuť športovať
* s deťmi budeme realizovať **sezónne činnosti** - športové dni, turistické vychádzky, pravidelné využívanie futbalového ihriska, multifunkčného ihriska

**Ciele zamerané na spoluprácu:**

* **skvalitňovať spoluprácu** so zriaďovateľom, občianskymi združeniami a organizáciami v oblasti získavania finančných prostriedkov na realizáciu projektov pre deti predškolského veku,
* uplatňovať rozšírenú **spoluprácu s rodinou** v záujme zosúladenia výchovného pôsobenia s materskou školou (vzájomné denné informácie, konzultácie, riešenie problémov a vyjadrenie názorov, triedne a slávnostné rodičovské združenia, tematické vychádzky, výstavky detských prác, detí, nástenky, pomoc pri úprave školského dvora), pružne reagovať na pripomienky a návrhy zo strany rodičov a akceptovať ich požiadavky pri zaraďovaní detí do tried,
* pokračovať v dobrej **spolupráci** a výmene skúseností **so základnou školou**,

udržať doterajší okruh **spolupráce s logopedickou poradňou, so špeciálnou pedagogičkou**

**Spôsob a podmienky ukončovania výchovy a vzdelávaní a vydávanie dokladu o získanom vzdelaní**

Predprimárne vzdelávanie ukončuje dieťa spravidla v školskom roku, v ktorom do 31. augusta dovŕši **šiesty rok veku a dosiahne školskú spôsobilosť**. Predškolské vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného zariadenia výchovného poradenstva a prevencie a

všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov).

**Predprimárne vzdelávanie ukončuje dieťa** spravidla v školskom roku k 30. 6. daného kalendárneho roka.

Dokladom o získanom stupni vzdelania je **osvedčenie o absolvovaní predprimárneho vzdelania,** ktoré vydáva naša materská škola v súlade s príslušnými ustanoveniami zákona č. 245/2008 Z.z. a s ohľadom na konkrétne podmienky materskej školy. Doklad o získanom stupni vzdelania sa vydáva, ak dieťa aspoň posledný rok pred vstupom na povinnú školskú dochádzku navštevovalo MŠ.

**Dĺžka dochádzky a formy výchovy a vzdelávania**

V súčasnosti je naša materská škola v **prevádzke s celodennou výchovnou starostlivosťou**, s umožnením poldennej prevádzky podľa rozhodnutia rodičov.

Na predprimárne vzdelávanie v materských školách sa prijíma spravidla dieťa od dvoch do šiestich rokov jeho veku. Na predprimárne vzdelávanie sa prijíma dieťa, ktoré dovŕšilo šiesty rok veku a ktorému bol odložený začiatok plnenia školskej dochádzky alebo mu bolo dodatočne odložené plnenie povinnej dochádzky.

**Dĺžka dochádzky** na našej materskej škole je 1 – 4 roky.

**Vlastné zameranie materskej školy**

Oblasť, v ktorej sa nachádza naša materská škola ponúka deťom bezprostredný kontakt s prírodou, deťom je k dispozícii areál škôlky s preliezkami, kde si môžu rozvíjať športové a motorické zručnosti, neďaleko sa nachádza park, v ktorom sa nachádzajú vzácne kultúrno–historické pamiatky, v blízkom okolí sú veľmi známe historické mestá.

Prostredníctvom ŠKVP Škôlka Bzučalka naša materská škola obohacuje výchovu a vzdelanie o regionálne prvky, aby deti poznali a ctili si históriu vlastnej obce

a vedeli sa v nej orientovať a vedeli, čo všetko obec ponúka. Zameriavame sa i na to, aby deti vnímali regionálne rozdiely. Pravidelnými turistickými výletmi a prechádzkami prispievame k tomu, aby si deti chránili a uvedomovali historické dedičstvo. Rozvíjame v deťoch cit pre ľudové tradície, aby ich poznali a naďalej zachovávali a udržiavali.

Ľudové tradície a zvyky si pripomíname pravidelným organizovaním vianočných besiedok, besiedok ku dňu matiek vystúpeniami v kultúrnom dome v Kálnici, či veľkonočnou oblievačkou, hádzaním Moreny do rieky, ktoré realizujeme nielen vo výchovno-vzdelávacej činnosti, ale i v mimoškolskej činnosti. Deti vedieme k environmentálnemu cíteniu, k vnímaniu potreby chrániť životné prostredie, sadením rôznych rastlín, ovocných krov a výsadby šalátov, či rôznej zeleniny. V rámci boja proti obezite vedieme deti k športu a zdravému životnému štýlu organizovaním besied a cieľovo zameraných aktivít, napr. dopravná výchova a športové dni a detská olympiáda. Zameriavame sa i na rozvoj čitateľskej gramotnosti, rozvíjame u detí vzťah ku knihám návštevou knižnice v Novom Meste nad Váhom, divadelnými predstaveniami, čítaním kníh či detskej literatúry a rôznymi kultúrnymi či recitačnými programami a súťažami. Vďaka dostatočnej digitálnej vybavenosti vedieme deti k využívaniu a rozvíjaniu si digitálnych schopností prostredníctvom detských digitálnych softvérov.

Pre realizáciu pobyty vonku, pohybových a relaxačných aktivít, športového vyžitia nám slúži areál škôlky s preliezkami, multifunkčné ihrisko v škole.

Materská škola je zlúčená so základnou školou do právneho subjektu. Materská škola je umiestnená oddelene od budovy základnej školy. Ale keďže deti pokračujú štúdiom na ZŠ, radi sa vracajú za pani učiteľkami alebo majú v škôlke mladších

súrodencov. Je to rodinná škola s materskou školou, ktorá sa nebráni aj mimo školským aktivitám. Súčasťou MŠ je aj kuchyňa, kde sa varí aj pre školákov.

**Učebné osnovy**

Ministerstvo školstva, vedy, výskumu a športu Slovenskej republiky dňa 22.septembra 2022 pod číslom 2022/10933:5-A2140 s platnosťou od 1.septembra 2022 schválilo Štátny vzdelávací program pre predprimárne vzdelávanie v materských školách konsolidované znenie. **Učebné osnovy** sú súčasťou školského vzdelávacieho programu, vymedzujú výchovno-vzdelávacie ciele, obsah a rozsah vyučovania jednotlivých vzdelávacích oblastí.

Učebné osnovy sú povinnou a neoddeliteľnou súčasťou školského vzdelávacieho programu materskej školy. Naša materská škola si ich **bude naďalej vypracúvať v podobe obsahových celkov**, s prihliadnutím na vlastné osobitosti obsahu výchovy a vzdelávania, charakter výchovno-vzdelávacej činnosti a osobitosti učenia a učenia sa detí predškolského veku.

Obsah vzdelávania v materskej škole sa vymedzuje v nasledujúcich vzdelávacích oblastiach:

* **Jazyk a komunikácia**
* **Matematika a práca s informáciami**
* **Človek a príroda**
* **Človek a spoločnosť**
* **Človek a svet práce**
* **Umenie a kultúra**
* **Zdravie pohyb**

Súčasťou učebných osnov budú výkonové štandardy. Obsahové celky umožňujú učiteľkám prispôsobovať výchovno-vzdelávaciu činnosť konkrétnym deťom s ich vzdelávacími potrebami. Niektoré **výkonové štandardy** sa môžu objaviť **vo**

**viacerých obsahových celkoch**, niektoré aj **v každom obsahovom celku.** Niektoré **ciele, ktoré sa plnia každodenne, priebežne** počas celej dochádzky dieťaťa do materskej školy; sú to: kultúrne, hygienické, stravovacie a spoločenské návyky detí, zručnosti súvisiace s osobnou hygienou a sebaobsluhou detí pri obliekaní a vyzliekaní, návyky súvisiace s bezpečným správaním sa v cestnej premávke, zručnosti v rozvíjaní hier a hrových činností a priateľské vzťahy detí v hrách a činnostiach podľa výberu detí.

Súčasťou výchovno-vzdelávacej činnosti je i interná príprava na výchovno-vzdelávaciu činnosť, ktorú si vypracováva každá učiteľka sama. Východiskom pre prípravu výchovno-vzdelávaciu činnosť sú: organizačná forma – dopoludňajšia či popoludňajšia činnosť, aktivita, vzdelávacia oblasť, výkonový štandard, aktivity – rozpis aktivít a činností, ktoré má v pláne učiteľka realizovať s deťmi, pomôcky - zoznam didaktických pomôcok a náčinia, ktoré má učiteľka v pláne s deťmi využívať, používať pre danú činnosť a aktivitu.

**Obsahové celky ŠkVP „Včielka Bzučalka“:**

**September:** Škôlkar

* Kamaráti
* Bezpečne do MŠ
* To som ja
* Kto sa o mňa stará

**Október:** Jeseň pani bohatá

* Až raz budem veľký
* Zdravý každým dňom
* Ovocníčkovia
* Maľovala pani Jeseň

**November:** Žijeme zdravo

* Červená stáť
* Bacil Emil
* Keď pršalo, mrholilo
* Dobrú chuť

**December:** Zimné tajomstvá

* Snehová vločka
* Vitaj Mikuláš
* Vianoce prichádzajú

**Január:** Hviezdy a mesiačik

* Vitaj Nový rok
* Ráno vstanem z postele
* Berme lyže, berme sánky

**Február:** Čarovná zima

* Snehuliakove gombíky
* Sýkorka Dorka
* Šašovské jašenie
* Vitamíny pre zdravie

**Marec:** Mesiac knihy

* Kufor plný kníh
* Moja dedina
* Moja rodina
* Ľudové tradície

**Apríl:** Príroda sa zobudila

* Veselá Veľká noc
* Snežienka
* Včielka Bzučalka (Hmyz)
* Vtáčie hniezdo (Vtáky)

**Máj:** Poďme spolu do prírody

* Rozkvitnuté lúky, háje (záhradné, lúčne)
* Kytička pre mamičku
* Vo vrbine pri potoku (les, potok)
* Kohútik a sliepočka

**Jún:** Zvonček zvoní, škôlka končí

* Veľký sviatok detí
* Ide, ide vláčik
* Keď to more preplávame ( letné športy)
* Hurá na prázdniny

**Júl:** Leto

* Letné hry
* Letná príroda
* Veselé hry

**Vyučovací jazyk**

Vyučovacím jazykom, v ktorom sa uskutočňuje predprimárne vzdelávanie v našej  materskej škole je **slovenský jazyk.**

**Personálne zabezpečenie**

Výchovno–vzdelávaciu činnosť vykonávajú kvalifikované učiteľky predprimárneho vzdelávania, ktoré spĺňajú **podmienky odbornej a pedagogickej spôsobilosti** v súlade s platnou legislatívou. Učiteľky spĺňajú **kvalifikačné aj osobnostné**

**predpoklady na výkon svojho pracovného zaradenia**. Výchovno–vzdelávaciu činnosť zabezpečujú pedagogickí zamestnanci materskej školy, ktorí spĺňajú podmienky odbornej a pedagogickej spôsobilosti v súlade s Vyhláškou MŠVVaŠ SR č. 437/2009 Z. z. o odbornej a pedagogickej spôsobilosti pedagogických

zamestnancov v znení neskorších predpisov a Zákona č. 317/2009 . Všetky pedagogické pracovníčky sú tvorivé, neustále si zvyšujú kvalifikáciu rôznymi formami štúdia, samoštúdiom, odbornými školeniami, rôznymi webinármi online formou.

**Materiálno-technické a priestorové podmienky materskej školy**

Materiálno–technické a priestorové podmienky **vyhovujú potrebám edukačného procesu a kapacite** materskej školy podľa platnej legislatívy. Prostredie vytvára podmienky pre celkovú pohodu dieťaťa, pozitívne ovplyvňuje osobnosť dieťaťa len vtedy, keď dokáže v plnej miere uspokojovať jeho psychické, citové a telesné potreby. **Mikroklíma prostredia** našej materskej školy vplýva na pocit pohody, výkonnosť a únavu pri pohybe, hre, učení a práci.

Pre prostredie materskej školy, výber zariadenia, nábytku, textílií platia bezpečnostné a hygienické normy. Prostredie materskej školy spĺňa estetické a emocionálne kvality – je útulné, príjemné a harmonické.

Učiteľky materskej školy neustále navodzujú **priaznivú sociálno-emociálnu atmosféru** v triede, cieľavedome vytvárajú podnetné prostredie pre spontánne i zámerné učenie a súčasne inšpirujú deti k aktívnej pomoci pri tvorbe podnetného prostredia.

Informácie o materiálno-technických a priestorových podmienkach sú podrobne rozpracované v **prevádzkovom poriadku** a v **školskom poriadku materskej školy**.

**Podmienky na zaistenie bezpečnosti a ochrany zdravia pri výchove a vzdelávaní**

Materská škola má k dispozícii bezpečné a zdraviu vyhovujúce podmienky v priestoroch na výchovno-vzdelávaciu činnosť.

V materskej škole sa podmienky na zaistenie **bezpečnosti a ochrany zdravia pri výchove a vzdelávaní** realizujú podľa zákona 124/2006 Z.z. o bezpečnosti a ochrane zdravia pri práci, MŠ SR č. 4/2009 Registrácia školských úrazov a nebezpečných udalostí, nariadenie vlády SR č. 362/2006 o podrobnostiach a požiadavkách na výchovu a vzdelávanie.

**Spôsoby a opatrenia na zaistenie bezpečnosti a ochrany zdravia pri výchove a vzdelávaní našej materskej školy:**

* Stolíky, stoličky a nábytok sú prispôsobené veku a výške detí,
* triedy sú pravidelne vetrané a dostatočne osvetlené,
* akútne ochorenia detí oznamuje učiteľka zákonnému zástupcovi dieťaťa telefonicky,
* pri výskyte parazitného ochorenia v triede učiteľ informuje vedenie školy, zákonného zástupcu dieťaťa, následne sú informovaní všetci vyučujúci i ostatní rodičia,
* deti sú upozorňované na pravidelné umývanie rúk a každé dieťa má svoj vlastný uterák,
* pracovníčka zodpovedná za čistotu a vykonávanie sanitácie priestorov,
* mechanická očista miestností a priestorov zariadení je vykonávaná každý deň,
* v materskej škole je k dispozícii lekárnička,

Problematika zaistenia bezpečnosti a ochrany zdravia pri výchove a vzdelávaní je podrobne rozpracovaná v **prevádzkovom poriadku** a v **školskom poriadku materskej školy**.

**Vnútorný systém kontroly a hodnotenia detí a vnútorný systém kontroly a hodnotenia zamestnancov a detí materskej školy**

Vymedzuje cesty a spôsoby overovania dosahovania kompetencii a špecifických cieľov. Hodnotí sa, ktoré ciele sa dosiahli a prostredníctvom nich, ktoré kľúčové kompetencie sa rozvíjali.

Cieľom a základom každého hodnotenia je **poskytnúť deťom spätnú väzbu a ukázať mu ďalšie cesty**. Hodnotenie musí byť pre dieťa **motivujúce a stimulujúce**.

Vnútorná školská kontrola je vo všeobecnosti zameraná na všetkých zamestnancov a špecificky formou hospitačnej činnosti na samotnú výchovno-vzdelávaciu činnosť, ktorá zahŕňa učenie učiteliek aj učenie sa detí. Ďalšími formami hodnotenia a spätnej väzby slúžia rozhovory a pozorovania. Tieto dve zložky je potrebné pozorovať a hodnotiť v ich vzájomnom pôsobení. Výsledky pedagogickej práce učiteliek sa odrážajú v správaní, konaní a úrovni vedomosti, zručnosti a návykov detí a naopak.

**Požiadavky na vzdelávanie pedagogických zamestnancov**

**Cieľom profesijného rastu pedagogických zamestnancov je:**

* **zvyšovať kompetenciu** (spôsobilosť efektívne vychovávať a vzdelávať) pedagogických zamestnancov,
* **motivovať** pedagogických zamestnancov pre neustále **sebavzdelávanie, zdokonaľovanie** profesijnej spôsobilosti,
* zdokonaľovať **osobnostné vlastnosti** pedagogických zamestnancov, spôsobilosti pre tvorbu efektívnych vzťahov, riešenie konfliktov, komunikáciu a pod.,
* **sprostredkovať** pedagogickým pracovníkom **najnovšie poznatky** (inovácie) z metodiky vyučovania jednotlivých oblastí pedagogiky a príbuzných vied, ako aj odboru predškolskej výchovy,
* zúčastňovať sa **špecializovaných školení** so zameraním na odbornosť pre materské školy, napr. diagnostikovanie detí predškolského veku, logopedická starostlivosť, prosociálne poradenstvo, projektovanie a iné,
* **rozširovať a dopĺňať si vedomosti** s modernými materiálnymi prostriedkami: videotechnikou, výpočtovou technikou, multimédiami a pod.,
* zhromažďovať a rozširovať progresívne skúsenosti z pedagogickej a riadiacej praxe, podnecovať a rozvíjať tvorivosť pedagogických zamestnancov.

Problematika vzdelávania pedagogických zamestnancov je podrobne rozpracovaná **v ročnom osobnom pláne profesijného rastu.**